pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลตั้ง War room ช่วยเหลือเกษตรกรผู้เลี้ยงสัตว์ในพื้นที่น้ำท่วมทั่วประเทศ พร้อมหน่วยเคลื่อนที่เร็วสนับสนุน 24 ชม.
วันจันทร์ที่ 17 ตุลาคม 2565
รัฐบาลตั้ง War room ช่วยเหลือเกษตรกรผู้เลี้ยงสัตว์ในพื้นที่น้ําท่วมทั่วประเทศ พร้อมหน่วยเคลื่อนที่เร็วสนับสนุน 24 ชม.
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม กําชับส่วนราชการเร่งช่วยเหลือผู้ประสบอุทกภัย รวมถึงเคลื่อนย้ายคน สิ่งของ และสัตว์เลี้ยงไปในที่ปลอดภัย เน้นย้ําให้ดูแลอย่างใกล้ชิดเพื่อบรรเทาความเดือดร้อนในเบื้องต้น
.
สําหรับการดูแลเกษตรกรผู้เลี้ยงสัตว์ กระทรวงเกษตรและสหกรณ์ สั่งการให้กรมปศุสัตว์ตั้ง War room ทั้งส่วนกลางและทุกจังหวัดติดตามสถานการณ์ เข้าช่วยเหลือเกษตรกรผู้เลี้ยงสัตว์ในพื้นที่น้ําท่วมได้ตลอดเวลา พร้อมจัดส่งเจ้าหน้าที่สัตวแพทย์และสัตวบาลเข้าดูแลรักษาสุขภาพสัตว์ป่วยทั่วประเทศ รวมถึงจัดหน่วยงานบริการเคลื่อนที่เร็วสนับสนุนตลอด 24 ชั่วโมง
.
สถานการณ์อุทกภัยในครั้งนี้เกิดความเสียหายต่อเกษตรกรผู้เลี้ยงสัตว์ในพื้นที่ 10 จังหวัด ได้แก่ ศรีสะเกษ ยโสธร นครราชสีมา สิงห์บุรี ร้อยเอ็ด สุรินทร์ อุบลราชธานี พิษณุโลก เชียงใหม่ และร้อยเอ็ด ซึ่งกรมปศุสัตว์ได้เข้าพื้นที่เพื่อให้การช่วยเหลือแล้ว
.
เกษตรกรผู้ประสบอุทกภัย ที่ต้องการรับการช่วยเหลือ สามารถติดต่อได้ที่ สํานักงานปศุสัตว์อําเภอ สํานักงานปศุสัตว์จังหวัด ศูนย์วิจัยและพัฒนาอาหารสัตว์ในพื้นที่ หรือติดต่อศูนย์อํานวยการป้องกันและแก้ไขปัญหาภัยพิบัติด้านปศุสัตว์ กรมปศุสัตว์ โทร. 0 2653 4444 ต่อ 3315 email : [emailprotected] หรือแจ้งข้อมูลในแอปพลิเคชั่น DLD 4.0 เพื่อให้ความช่วยเหลือได้ทันที
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เปิดตัว “LINE ALERT” บัญชีแจ้งเตือนภัยพิบัติ ให้ ปชช. ติดตามสถานการณ์ภัยธรรมชาติอย่างทั่วถึง ทันเวลา
วันศุกร์ที่ 7 ตุลาคม 2565
เปิดตัว “LINE ALERT” บัญชีแจ้งเตือนภัยพิบัติ ให้ ปชช. ติดตามสถานการณ์ภัยธรรมชาติอย่างทั่วถึง ทันเวลา
.....
กรมป้องกันและบรรเทาสาธารณภัย (ปภ.) และกรมอุตุนิยมวิทยา จับมือ LINE ประเทศไทย เปิดตัว “LINE ALERT” บัญชีทางการแจ้งเตือนภัยพิบัติ ยกระดับการแจ้งเตือนภัยล่วงหน้าให้แก่ประชาชนผ่านการบูรณาการข้อมูลที่สําคัญและจําเป็น นับเป็นความร่วมมือครั้งสําคัญระหว่างหน่วยงานด้านภัยพิบัติและแพลตฟอร์ม LINE
.
LINE ALERT จะเป็นช่องทางให้บริการข้อมูลข่าวสารและการแจ้งเตือนภัยต่าง ๆ ที่เกิดขึ้นในประเทศ ผ่านระบบการแจ้งเตือนภัยล่วงหน้าที่รวดเร็วและเข้าถึงระดับพื้นที่ ช่วยให้ประชาชนเข้าถึงข้อมูลได้ง่าย ทั่วถึง ทันเวลา และสามารถเตรียมพร้อมรับมือกับสถานการณ์ภัยที่อาจเกิดขึ้นได้ทันท่วงที
.
ประชาชนสามารถรับการแจ้งเตือนภัยได้แล้ววันนี้ เพียงเพิ่มเพื่อนใน LINE > ค้นหา @linealert หรือ คลิกhttps://lin.ee/l40xtWN
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​พลเอก ประยุทธ์ ฯ นายกฯ และรมว.กห. สั่งทหารเสริมกำลังเข้าไปช่วยพื้นที่วิกฤตรับมืออุทกภัย
วันพุธที่ 5 ตุลาคม 2565
​พลเอก ประยุทธ์ ฯ นายกฯ และรมว.กห. สั่งทหารเสริมกําลังเข้าไปช่วยพื้นที่วิกฤตรับมืออุทกภัย
โดยเฉพาะพื้นที่ชุมชนริมเจ้าพระยาและลํานําสายหลัก
วันนี้ (5 ตุลาคม 2565) พลเอก คงชีพ ตันตระวาณิชย์ โฆษกกระทรวงกลาโหมเปิดเผยว่า พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม สั่งการทุกเหล่าทัพ เสริมกําลังพลและเครื่องมือช่างเข้าไปช่วยวิกฤตอุทกภัยในหลายพื้นที่จังหวัด ภาคเหนือ ภาคอีสาน ภาคกลาง และกรุงเทพมหานคร เพื่อช่วยเหลือประชาชนที่ประสบอุทกภัย และร่วมกันรับมือกับปริมาณน้ําสะสมที่มีมากจากฝนตกต่อเนื่องและผลกระทบที่จะเกิดขึ้นจากน้ําทะเลหนุนสูง ระหว่าง 5-13 ตุลาคม 2565 โดยให้ประสานกับฝ่ายปกครองในพื้นที่ เข้าไปช่วยเหลือประชาชนที่อาจได้รับผลกระทบเพิ่มเติม ย้ําให้การช่วยเหลือโรงพยาบาล โรงเรียนที่น้ําท่วมขัง และช่วยเหลือดูแลชาวบ้านที่ยังติดค้างในพื้นที่ให้ทั่วถึง
โฆษกกระทรวงกลาโหมกล่าวเพิ่มเติมว่า ขณะนี้กําลังพลจากทุกเหล่าทัพ ยังคงอยู่ในพื้นที่ให้การช่วยเหลือประชาชนที่ประสบอุทกภัยต่อเนื่องมา โดยได้เสริมกําลังพลและเครื่องมือช่างเข้าไปรับมือวิกฤตอุทกภัย พื้นที่เสี่ยงที่มีน้ําป่าไหลหลากและน้ําล้นตลิ่งแล้ว ในพื้นที่จังหวัดภาคเหนือ อ.เชียงดาว อ.แม่แตง จังหวัดเชียงใหม่ อ.หล่มสัก จังหวัดเพชรบูรณ์ อ.พยุหคีรี จังหวัดนครสวรรค์ จังหวัดพิจิตร จังหวัดสุโขทัย และจังหวัดนครสวรรค์ รวมทั้งพื้นที่จังหวัดภาคอีสาน นครราชสีมา หนองบัวลําภู และสุรินทร์ และพื้นที่ 11 จังหวัดภาคกลาง (ชัยนาท สิงห์บุรี อ่างทอง อุทัยธานี อยุธยา สุพรรณบุรี ลพบุรี สระบุรี ปทุมธานี นนทบุรี และสมุทรปราการ) ยังคงการช่วยเหลือดูแลประชาชนและเสริมความแกร่งแนวกันดินริมเจ้าพระยา และเร่งระบายน้ําในพื้นที่น้ําท่วมขังลงลําน้ําสายหลัก
สําหรับพื้นที่กรุงเทพมหานคร ยังคงสนับสนุนทํางานร่วมกับ กทม. อย่างใกล้ชิด ช่วยดูแลชุมชนริมเจ้าพระยา รวมทั้งเสริมแนวกั้นน้ําและสนับสนุนการระบายน้ําอย่างต่อเนื่อง โดยในพื้นที่ถนนบางเขน แจ้งวัฒนะ และบางนา ที่มีน้ําท่วมขังการจราจรติดขัด ได้จัดชุดช่างและยานพาหนะเข้าไปช่วยอํานวยความสะดวกการเดินทาง และบรรเทาความเดือดร้อนของประชาชนไปพร้อมกัน
สามารถคลิกเพื่อดาวโหลดวีดิทัศน์
รัฐบาลไทย-ข่าวทำเนียบรัฐบาล-รัฐบาลชี้สัญญาณท่องเที่ยวฟื้นตัวชัดเจน ธุรกิจนำเที่ยวจดทะเบียนใหม่ เพิ่ม 169% ตั้งเป้าครึ่งปีหลังยอดยอดนักท่องเที่ยวโตโต 1,840% เทียบกับปีก่อน สร้างรายได้สี่แสนล้านบาท
วันอังคารที่ 30 สิงหาคม 2565
รัฐบาลชี้สัญญาณท่องเที่ยวฟื้นตัวชัดเจน ธุรกิจนําเที่ยวจดทะเบียนใหม่ เพิ่ม 169% ตั้งเป้าครึ่งปีหลังยอดยอดนักท่องเที่ยวโตโต 1,840% เทียบกับปีก่อน สร้างรายได้สี่แสนล้านบาท
รัฐบาลชี้สัญญาณท่องเที่ยวฟื้นตัวชัดเจน ธุรกิจนําเที่ยวจดทะเบียนใหม่ เพิ่ม 169% ตั้งเป้าครึ่งปีหลังยอดยอดนักท่องเที่ยวโตโต 1,840% เทียบกับปีก่อน สร้างรายได้สี่แสนล้านบาท
วันนี้ (30 สิงหาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ภาคการท่องเที่ยวได้ส่งสัญญาณการฟื้นตัวอย่างชัดเจน ดังเห็นได้จากตัวเลขนักท่องเที่ยวต่างชาติที่เดินทางเข้าประเทศเพิ่มขึ้นอย่างมาก โดยแปดเดือนแรกของปี 2565 มีจํานวนสะสม มากกว่าสี่ล้านคนแล้ว ขณะเดียวกัน กรมพัฒนาธุรกิจการค้า กระทรวงพาณิชย์ ได้รายงานว่า 7 เดือนแรกของปีนี้ มีธุรกิจนําเที่ยวและสํารองการเดินทางจดทะเบียนจัดตั้งธุรกิจใหม่ 549 ราย ทุนจดทะเบียน 989 ล้านบาท เพิ่มขึ้นจากปีก่อน 169% และ 226% ตามลําดับ
ในภาพรวมธุรกิจนําเที่ยวและสํารองการเดินทางที่ดําเนินกิจการอยู่ ณ 31 กรกฎาคม 2565 มีจํานวนทั้งสิ้น 11,891 ราย และมีมูลค่าทุน 4.3 หมื่นล้านบาท มีนักลงทุนชาวไทยครองแชมป์อันดับ 1 มูลค่าทุน 3.7 หมื่นล้านบาท (ร้อยละ 87.2) รองลงมา คือ จีน ทุน 1.1 พันล้านบาท (ร้อยละ 2.6) เกาหลีใต้ ทุน 528 ล้านบาท (ร้อยละ 1.2) อินเดีย ทุน 445 ล้านบาท (ร้อยละ 1) และสัญชาติอื่น ๆ ทุน 3.4 พันล้านบาท (ร้อยละ 8)
นางสาวรัชดา กล่าวต่อว่า จากการบูรณาการทุกภาคส่วน และมาตรการรัฐบาลที่ออกมาเพื่อกระตุ้นการท่องเที่ยวทั้งชาวไทยและชาวต่างชาติ เช่น นโยบายเราเที่ยวด้วยกัน มาตรการการเปิดประเทศ การยกเว้นวีซ่าให้อยู่ในไทยได้นานขึ้น รวมถึงการประชาสัมพันธ์จัดงานและโปรโมทสถานที่ท่องเที่ยวต่างๆ ซึ่งจะทําให้ภาคการท่องเที่ยวกลับมาฟื้นตัวอย่างแน่นอน โดยการท่องเที่ยวแห่งประเทศไทยคาดว่า สิ้นปี จะมีจํานวนนักท่องเที่ยวต่างชาติรวม 10 ล้านคน และหากโฟกัสเฉพาะช่วงครึ่งปีหลัง นับจากวันเปิดประเทศ กรกฎาคม-ธันวาคม จะมีนักท่องเที่ยวต่างชาติ ประมาณ 7.5 ล้านคน เพิ่มขึ้น 1,840% เมื่อเทียบกับช่วงเวลาเดียวกันของปี 2564 สร้างรายได้ 4 แสนล้านบาท โดยมีปัจจัยสนับสนุน หลายประการ เช่น 1)การเปิดเที่ยวบินใหม่และการกลับมาเปิดเที่ยวบินที่เคยระงับทําการบินในช่วงการระบาดโควิด 2)การผ่อนคลายมาตรการขากลับเข้าประเทศของตลาดในหลายภูมิภาค 3) กรมการบินพลเรือนของจีน เริ่มผ่อนปรนให้สายการบินประเทศต่างๆบินเข้าประเทศได้บ้าง และ 4)การเปิดรับนักท่องเที่ยวประเทศเพื่อนบ้านผ่านด่านชายแดนทางบกของไทย อย่างไรก็ตาม ปัจจัยที่อาจเป็นอุปสรรคต่อการฟื้นตัว เช่น การแพร่ระบาดของโรคติดต่อ สงครามรัสเซีย-ยูเครน ภาวะเงินเฟ้อทั่วโลกที่อาจกระทบการตัดสินใจของนักท่องเทียวได้
.......................
รัฐบาลไทย-ข่าวทำเนียบรัฐบาล-สั่งทุกเหล่าทัพ หนุนเสริมรัฐบาล และ กทม.ช่วยวิกฤตน้ำท่วม กำชับเร่งเปิดทางน้ำ ดูแลวัดโรงเรียน และเสริมรถรับส่งประชาชน
วันจันทร์ที่ 12 กันยายน 2565
สั่งทุกเหล่าทัพ หนุนเสริมรัฐบาล และ กทม.ช่วยวิกฤตน้ําท่วม กําชับเร่งเปิดทางน้ํา ดูแลวัดโรงเรียน และเสริมรถรับส่งประชาชน
โฆษก กห. กล่าวถึง สถานการณ์ฝนตกหนักสะสมต่อเนื่องในหลายพื้นที่ทั่วประเทศจากมรสุมพาดผ่าน เกิดมวลน้ําสะสมจํานวนมากไหลลงพื้นที่ต่ําและแม่น้ําสายหลัก
ประกอบกับเขตเมืองที่ขยายตัวทับเส้นทางระบายน้ํา และเกิดการอุดตันของระบบระบายน้ํา เป็นเหตุให้พื้นที่ต่ําชุมชนเขตเมือง รวมทั้งพื้นที่ขวางเส้นทางระบายน้ําและพื้นที่ต่ําริมลําน้ําสายหลักได้รับผลกระทบหลายพื้นที่จังหวัด รวมทั้ง กรุงเทพมหานครและปริมณฑล
กห.โดยทุกเหล่าทัพ ยังคงความสนับสนุนรัฐบาล ตามสั่งการของ พล.อ.ประยุทธ์ จันทร์โอชา รมว.กห. โดยกระจายกําลังพล เครื่องมือช่าง ยานพาหนะ ทั้งรถและเรือ อากาศยานไร้คนขับ เครื่องสูบน้ําและเรือดันน้ํา รวมทั้งชุดกู้ภัยและชุดแพทย์เคลื่อนที่ เข้าไปเสริมทํางานร่วมกับ หน่วยงานหลักโดยกรมป้องกันและบรรเทาสาธารณภัยของแต่ละจังหวัดและจิตอาสา ช่วยเหลือประชาชนในหลายพื้นที่ ทั้งพื้นที่วิกฤตที่น้ําป่าไหลหลากเกิดน้ําท่วมฉับพลัน พื้นที่เขตเมืองและชุมชนที่น้ําท่วมขังสูง เส้นทางที่ถูกตัดขาด บ้านเรือนประชาชนที่ชํารุดเสียหาย
โดยทุกเหล่าทัพ ที่มีหน่วยทหารในพื้นที่ ยังคงกระจายกําลังและเสริมกําลังเข้าไปช่วยเหลือประชาชนในพื้นที่วิกฤตและพื้นที่ที่ได้รับความเสียหาย ทั้งการแจ้งเตือน ช่วยยกของขึ้นที่สูง อพยพประชาชนจากพื้นที่เสี่ยงเข้าพื้นที่ปลอดภัย การแจกสิ่งของบรรเทาทุกข์และจัดชุดแพทย์เคลื่อนที่เข้าดูแลประชาชนที่ยังอยู่ในพื้นที่ การจัดชุดครัวเคลื่อนที่และจัดทําอาหารกระจายแจกจ่าย การบรรจุกระสอบทรายจัดทําคันกั้นน้ํา การเปิดทางน้ําและเร่งระบายน้ําจากพื้นที่น้ําท่วมขังลงแม่น้ําสายหลัก การลอกสวะที่ขวางอุดตันทางน้ําในพื้นที่ การซ่อมแซมถนนที่ถูกตัดขาด เป็นต้น
สําหรับพื้นที่ กรุงเทพมหานคร และปริมณฑล พล.อ.ประยุทธ์’ รมว.กห. ได้สั่งการเพิ่มเติมให้ทุกเหล่าทัพ ยังคงเกาะติดเฝ้าระวังสถานการณ์น้ําและสภาพอากาศต่อเนื่อง โดยเฉพาะให้สนับสนุน กทม. เร่งลอกสวะจํานวนมากที่อุดตันทางน้ํา ทั้งช่องและท่อระบายน้ําตามถนน รวมถึงเศษสวะที่ขวางทางน้ําคูคลองและประตูระบายน้ํา เพื่อเร่งระบายน้ําลงลํานํา้สายหลัก และขอให้เข้าไปช่วยดูแลศาสนสถานและโรงเรียนที่ได้รับผลกระทบ รวมทั้งให้แบ่งมอบพื้นที่ จัดยานพาหนะเข้าเสริมรถสาธารณะ อํานวยความสะดวกกระจายรับส่งประชาชนจากระบบขนส่งสาธารณะเข้าพื้นที่
รัฐบาลไทย-ข่าวทำเนียบรัฐบาล-สธ.พร้อมถ่ายโอน รพ.สต. 3,264 แห่งตามมติ ครม. ตั้งคณะทำงานติดตามใกล้ชิด ยันไม่กระทบการดูแลประชาชน
วันจันทร์ที่ 26 กันยายน 2565
สธ.พร้อมถ่ายโอน รพ.สต. 3,264 แห่งตามมติ ครม. ตั้งคณะทํางานติดตามใกล้ชิด ยันไม่กระทบการดูแลประชาชน
รองปลัดกระทรวงสาธารณสุข แจงมีการเตรียมความพร้อมถ่ายโอนภารกิจ รพ.สต. 3,264 แห่ง บุคลากรรวม 21,829 คน ไปยัง อบจ. ตามมติ ครม. พร้อมตั้งคณะทํางานติดตามการดําเนินการถ่ายโอนทั้งบุคลากร ทรัพย์สิน และภารกิจการบริการ และแก้ไขปัญหาที่อาจเกิดขึ้นช่วงเปลี่ยนผ่าน
รองปลัดกระทรวงสาธารณสุข แจงมีการเตรียมความพร้อมถ่ายโอนภารกิจ รพ.สต. 3,264 แห่ง บุคลากรรวม 21,829 คน ไปยัง อบจ. ตามมติ ครม. พร้อมตั้งคณะทํางานติดตามการดําเนินการถ่ายโอนทั้งบุคลากร ทรัพย์สิน และภารกิจการบริการ และแก้ไขปัญหาที่อาจเกิดขึ้นช่วงเปลี่ยนผ่าน ยืนยันยังให้บริการดูแลสุขภาพประชาชนได้ตามเดิม
วันนี้ (26 กันยายน 2565) นพ.สุระ วิเศษศักดิ์ รองปลัดกระทรวงสาธารณสุข กล่าวถึงการถ่ายโอนภารกิจโรงพยาบาลส่งเสริมสุขภาพตําบล (รพ.สต.) จากกระทรวงสาธารณสุขไปยังองค์การบริหารส่วนจังหวัด (อบจ.)ว่า กระทรวงสาธารณสุขเห็นด้วยกับหลักการการกระจายอํานาจ และมีการเตรียมความพร้อมในการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี (สอน.) และ รพ.สต.ใน 49 จังหวัด ไปยัง อบจ. ตามมติเห็นชอบของคณะรัฐมนตรี (ครม.) เมื่อวันที่ 15 มีนาคม 2565 และวันที่ 26 กรกฎาคม 2565 โดยมี สอน.และ รพ.สต.ที่จะถ่ายโอนจํานวน 3,264 แห่ง บุคลากรรวม 21,829 ราย ประกอบด้วย ข้าราชการ 11,992 ราย และประเภทการจ้างงานอื่น 9,837 ราย แบ่งเป็น สายงานบริการทางการแพทย์ 13,034 ราย คิดเป็น 59.7% ของบุคลากรที่ประสงค์ถ่ายโอนทั้งหมด สายสนับสนุนวิชาชีพและสายสนับสนุนงานบริหาร 8,795 ราย คิดเป็น 40.3% โดย ครม.ยังอนุมัติงบประมาณเพื่อสนับสนุนการถ่ายโอนรวม 5,932 ล้านบาท
ทั้งนี้ รพ.สต.ที่ประสงค์ถ่ายโอนจํานวน 3,264 แห่ง คิดเป็น 47.5% จาก รพ.สต.ทั้งหมด 6,872 แห่งใน 49 จังหวัด และคิดเป็น 33.39% ของ รพ.สต. 9,775 แห่งทั้งประเทศ โดยมี รพ.สต.ที่โอนย้ายบุคลากรและเจ้าหน้าที่ไปทั้งหมดกว่า 75% โอนย้ายบุคลากรมากกว่าครึ่งหนึ่ง 21% โอนย้ายบุคลากรน้อยกว่าครึ่งหนึ่ง ประมาณ 2.4% และไม่มีบุคลากรสมัครใจโอนย้าย ประมาณ 1.13% ซึ่งหากบุคลากรมีข้อติดขัดหรือไม่พร้อมที่จะถ่ายโอน กระทรวงสาธารณสุขจะยังให้การดูแลตามเดิม โดยหลังจากมีการถ่ายโอน รพ.สต.ไปแล้ว งบประมาณต่าง ๆ จะอยู่ภายใต้การบริหารจัดการของ อบจ.ทั้งหมด
“เพื่อให้การถ่ายโอน สอน. และ รพ.สต. เป็นไปด้วยความเรียบร้อย กระทรวงสาธารณสุขได้จัดตั้งคณะทํางานเพื่อติดตามกระบวนการในการถ่ายโอนทั้งบุคลากร ทรัพย์สิน และภารกิจการบริการ อย่างใกล้ชิด รวมถึงแก้ไขปัญหาข้อติดขัดต่างๆ ยืนยันว่าแม้จะมีการถ่ายโอนภารกิจไปให้หน่วยงานของท้องถิ่นแล้ว แต่ประชาชนจะยังได้รับการดูแลสุขภาพต่อเนื่อง เนื่องจากบุคลากรของรพ.สต.ยังคงปฏิบัติหน้าที่ตามเดิม รวมถึงยังมีระบบส่งต่อ
การรักษาไปยังโรงพยาบาลชุมชน โรงพยาบาลศูนย์/โรงพยาบาลทั่วไปได้ตามปกติ” นพ.สุระกล่าว
****************************************** 26 กันยายน 2565
รัฐบาลไทย-ข่าวทำเนียบรัฐบาล-รมช.สธ. เปิดประชุมวิชาการสมาคมนักกำหนดอาหารแห่งประเทศไทย เพิ่มศักยภาพ “นักกำหนดอาหาร” บำบัดโรค-สร้างสุขภาพดี
วันจันทร์ที่ 29 สิงหาคม 2565
รมช.สธ. เปิดประชุมวิชาการสมาคมนักกําหนดอาหารแห่งประเทศไทย เพิ่มศักยภาพ “นักกําหนดอาหาร” บําบัดโรค-สร้างสุขภาพดี
รัฐมนตรีช่วยว่าการกระทรวงสาธารณสุข เปิดประชุมวิชาการสมาคมนักกําหนดอาหารแห่งประเทศไทยเพิ่มศักยภาพ “นักกําหนดอาหารวิชาชีพ-นักโภชนาการ-โภชนากร” ในการป้องกัน ฟื้นฟูและรักษาโรค พร้อมเผยแพร่ความรู้ด้านโภชนาการและโภชนบําบัดสู่สังคมไทย ให้ประชาชนสร้างสุขภาพดี
วันนี้ (29 สิงหาคม 2565) ที่โรงแรมแกรนด์ ริชมอนด์ สไตลิช คอนเวนชั่น จังหวัดนนทบุรี ดร.สาธิตปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดการประชุมวิชาการสมาคมนักกําหนดอาหาร แห่งประเทศไทย ประจําปี 2565 เรื่อง “เส้นทางนักกําหนดอาหารมืออาชีพ”The Pathway to becominga Professional Dietitianและบรรยายพิเศษ เรื่อง “นักกําหนดอาหารวิชาชีพ” : ผู้สร้างแรงบันดาลใจในการสร้างสุขภาพดี โดยมีผู้เข้าร่วมงานกว่า 900 คน พร้อมมอบทุนวิจัยด้านการกําหนดอาหารรวม 37 ทุน
ดร.สาธิต กล่าวว่า การกําหนดอาหาร เป็นบทบาทที่ช่วยส่งเสริมและฟื้นฟูภาวะโภชนาการ โดยนําความรู้ด้านโภชนาการมากําหนดปริมาณอาหารและสารอาหารที่เหมาะสมกับสภาวะของร่างกาย รวมทั้งถ่ายทอดความรู้ให้ผู้ป่วยสามารถเลือกรับประทานอาหารให้เหมาะสมกับสภาวะของโรค จึงมีความสําคัญทั้งในเชิงการป้องกันและการรักษาโรค รวมถึงการสร้างสุขภาพดีให้กับประชาชน ทั้งนี้ การกําหนดอาหารได้ถูกกําหนดให้เป็นสาขาการประกอบโรคศิลปะ ในปี พ.ศ. 2563 ถือเป็นสาขาที่ 8 ของการประกอบโรคศิลปะ เป็นเครื่องยืนยันถึงมาตรฐานและจรรยาบรรณของนักกําหนดอาหาร ในฐานะผู้ที่ใช้อาหารเป็นยาในการบรรเทาอาการเจ็บป่วยของโรคได้เป็นอย่างดี
ดร.สาธิต กล่าวต่อว่า นักกําหนดอาหาร นักโภชนาการ และโภชนากร เป็นวิชาชีพหนึ่งที่มีความสําคัญในการดําเนินงานด้านการส่งเสริม ป้องกันโรค โดยเฉพาะโรคไม่ติดต่อเรื้อรัง (NCDs)ที่ส่วนหนึ่งมาจากพฤติกรรมการบริโภคอาหาร รวมทั้งยังมีบทบาทสําคัญในการช่วยบําบัดรักษาผู้ป่วยที่จําเป็นต้องได้รับอาหารชนิดพิเศษที่เหมาะสมกับโรค การจัดประชุมเพื่อเพิ่มศักยภาพแก่ผู้ประกอบวิชาชีพนักกําหนดอาหาร นักโภชนาการ โภชนากร และเครือข่ายจากทั่วประเทศครั้งนี้ นอกจากจะได้นําความรู้ไปประยุกต์ใช้ในการดูแลผู้ป่วยแล้ว ยังสามารถถ่ายทอดให้กับประชาชนเพื่อสร้างสุขภาพดีให้กับตนเองได้อีกทางหนึ่ง
********************************** 29 สิงหาคม 2565
รัฐบาลไทย-ข่าวทำเนียบรัฐบาล-มท.1 สั่งการเน้นย้ำจังหวัด ท้องถิ่นและการไฟฟ้าตรวจสอบจุดเสี่ยงอันตรายจากเสาไฟฟ้า หรือหากประเมินว่าจะมีอันตรายต่อ ปชช. ให้ตัดไฟทันที
วันอาทิตย์ที่ 18 กันยายน 2565
มท.1 สั่งการเน้นย้ําจังหวัด ท้องถิ่นและการไฟฟ้าตรวจสอบจุดเสี่ยงอันตรายจากเสาไฟฟ้า หรือหากประเมินว่าจะมีอันตรายต่อ ปชช. ให้ตัดไฟทันที
มท.1 สั่งการเน้นย้ําจังหวัด ท้องถิ่นและการไฟฟ้าตรวจสอบจุดเสี่ยงอันตรายจากเสาไฟฟ้า หรือหากประเมินว่าจะมีอันตรายต่อ ปชช. ให้ตัดไฟทันที
เมื่อวันที่ 17 ก.ย.65 เวลา 21.45 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ผู้บัญชาการป้องกันและบรรเทาสาธารณภัยแห่งชาติ (บกปภ.ช.) สั่งการให้จังหวัด กทม.และองค์กรปกครองส่วนท้องถิ่นทั่วประเทศ ประสานการไฟฟ้าส่วนภูมิภาคและการไฟฟ้านครหลวงตรวจสอบจุดเสี่ยงอันตรายจากกระแสไฟฟ้ารั่วจากเสาไฟฟ้าในพื้นที่ประสบอุทกภัย หากตรวจสอบพบมีกระแสไฟฟ้ารั่วไหลหรือประเมินว่าจะเป็นอันตรายต่อประชาชนให้ตัดกระแสไฟฟ้าทันที
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ (บกปภ.ช.) เปิดเผยว่า ในช่วงที่ผ่านมาได้เกิดฝนตกหนัก ทําให้มีน้ําท่วมขังเป็นบริเวณกว้างในหลายพื้นที่ จึงมีความเสี่ยงที่จะได้รับอันตรายจากอุบัติภัยในรูปแบบต่าง ๆ โดยเฉพาะอุบัติภัยจากไฟฟ้าทั้งไฟฟ้าช็อตและไฟฟ้าดูดที่อาจทําให้ได้รับอันตรายแก่ชีวิตได้ ดังกรณีเหตุการณ์ไฟฟ้าดูดเนื่องจากฝนตกน้ําท่วมที่เกิดขึ้นในจังหวัดอุดรธานี จึงได้สั่งการให้จังหวัด กทม.และองค์กรปกครองส่วนท้องถิ่นทั่วประเทศประสานการไฟฟ้าส่วนภูมิภาคและการไฟฟ้านครหลวงเร่งตรวจสอบจุดเสี่ยงอันตรายจากกระแสไฟฟ้ารั่ว รวมทั้งเครื่องวัดหน่วยไฟฟ้าที่ติดตั้งบนเสาไฟฟ้า ป้ายโฆษณาขนาดใหญ่ และต้นไม้ใหญ่ที่อยู่ใกล้เสาไฟฟ้า โดยเฉพาะในบริเวณที่มีน้ําท่วมขัง และให้เตรียมความพร้อมในการช่วยเหลือด้านระบบไฟฟ้าแก่ประชาชนในพื้นที่ตลอด 24 ชั่วโมง หากตรวจสอบพบมีกระแสไฟฟ้ารั่วไหลหรือประเมินว่าจะเกิดอันตรายต่อประชาชนให้รีบตัดกระแสไฟฟ้าทันที พร้อมทั้งจัดเจ้าหน้าที่เข้าตรวจสอบและดําเนินการซ่อมแซมแก้ไขให้อยู่ในสภาพที่ปลอดภัย ทั้งนี้ ให้อําเภอและองค์กรปกครองส่วนท้องถิ่นประชาสัมพันธ์แจ้งเตือนให้ประชาชนและสร้างการรับรู้ในการระมัดระวังตนเองจากไฟฟ้าที่มักความเสี่ยงเกิดขึ้นบ่อยครั้งในช่วงที่มีฝนตกและมีน้ําท่วมขัง
พลเอก อนุพงษ์ฯ กล่าวต่อว่า สําหรับพี่น้องประชาชน โดยเฉพาะผู้ที่อาศัยอยู่ในพื้นที่เสี่ยงน้ําท่วม ขอให้ตรวจสอบอุปกรณ์ไฟฟ้า ปลั๊กไฟ และเครื่องใช้ไฟฟ้าภายในบ้าน และย้ายขึ้นที่สูงให้พ้นจากระดับน้ําท่วมถึง หากมีน้ําท่วมบ้าน ให้สับคัตเอาท์เพื่อตัดกระแสไฟฟ้า โดยสามารถแจ้งเจ้าหน้าที่การไฟฟ้าส่วนภูมิภาคหรือช่างไฟฟ้าที่มีความรู้ความเชี่ยวชาญด้านระบบไฟฟ้า มาดําเนินการปลดสวิตช์ เพื่อป้องกันกระแสไฟฟ้ารั่ว และเพื่อความปลอดภัยไม่ควรใช้เครื่องใช้ไฟฟ้าขณะที่ร่างกายเปียกชื้นหรือยืนแช่น้ํา รวมถึงไม่ควรลุยน้ําเข้าใกล้แนวสายไฟ เสาไฟฟ้า หรือสัมผัสวัตถุที่เป็นสื่อนําไฟฟ้า เพราะหากมีกระแสไฟฟ้ารั่ว อาจจะทําให้ถูกไฟฟ้าดูดเป็นอันตรายถึงชีวิตได้
ทั้งนี้ ประชาชนที่พบเห็นเหตุการณ์ไฟฟ้ารั่ว สามารถแจ้งเหตุได้สามารถแจ้งเหตุและขอความช่วยเหลือทางสายด่วนนิรภัย 1784 ตลอด 24 ชั่วโมง หรือที่ Line Official Account ปภ.รับเเจ้งเหตุ 1784 เพื่อประสานให้การช่วยเหลือต่อไป และหากพบเห็นจุดเสี่ยงอันตรายจากไฟฟ้าสามารถโทรแจ้งการไฟฟ้าส่วนภูมิภาค สายด่วน 1129 ส่วนพื้นที่กรุงเทพมหานคร แจ้งได้ที่สายด่วน 1130 การไฟฟ้านครหลวง ได้ตลอด 24 ชั่วโมง เพื่อจะได้ดําเนินการแก้ไขให้เกิดความปลอดภัย
รัฐบาลไทย-ข่าวทำเนียบรัฐบาล-อย่าเชื่อ! อย่าแชร์! เฟคนิวส์ ข่าวลือ พายุเนสาท จ่อเคลื่อนเข้าไทย 12 ต.ค. นี้
วันอาทิตย์ที่ 9 ตุลาคม 2565
อย่าเชื่อ! อย่าแชร์! เฟคนิวส์ ข่าวลือ พายุเนสาท จ่อเคลื่อนเข้าไทย 12 ต.ค. นี้
.....
จากกรณีการแชร์ภาพและข้อความต่อ ๆ กันในโลกออนไลน์ ระบุว่าพายุลูกถัดไปจะก่อตัวในวันที่ 12 ต.ค. นี้ คาดว่าน่าจะใช้ชื่อว่า "เนสาท" ซึ่งจะกระทบทุกภาคของประเทศ โดยภาคอีสานจะได้รับผลกระทบหนักสุด
.
กรมอุตุนิยมวิทยา ชี้แจงว่า ข้อมูลดังกล่าวไม่เป็นความจริง และไม่ได้มีที่มาจากข้อมูลของกรมอุตุนิยมวิทยา หากมีแนวโน้มว่าจะเกิดสภาพอากาศร้ายแรง หรือมีพายุหมุนเขตร้อนเกิดขึ้นในมหาสมุทรแปซิฟิก หรือทะเลจีนใต้ และมีแนวโน้มจะส่งผลกระทบต่อประเทศไทย จะประกาศเตือนล่วงหน้าอย่างน้อย 3 วัน
.
พร้อมคาดการณ์ว่าช่วงวันที่ 9 -12 ต.ค. 65 มวลอากาศเย็นกําลังปานกลางจากประเทศจีนจะแผ่เสริมลงมาปกคลุมประเทศไทยตอนบนและทะเลจีนใต้ ทําให้มีฝนตกหนัก กับมีลมกระโชกแรงบางแห่งเกิดขึ้นได้
.
จากนั้นอุณหภูมิจะลดลง 1 - 3 องศาเซลเซียส กับมีลมแรงในภาคตะวันออกเฉียงเหนือ ซึ่งอากาศเย็นดังกล่าวเป็นอุปสรรคต่อการพัฒนาตัวของพายุ หรือหากมีกําลังแรงขึ้นเป็นพายุ อาจจะอ่อนกําลังลงและสลายตัวก่อนขึ้นฝั่งประเทศเวียดนาม โอกาสที่จะเคลื่อนตัวเข้าสู่ประเทศไทยและมีผลกระทบนั้นมีน้อยมาก
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดฯ ณัฐพล ร่วมแสดงความยินดีวันสถาปนากรมอุตสาหกรรมพื้นฐานและการเหมืองแร่ ครบรอบ 20 ปี
วันอังคารที่ 4 ตุลาคม 2565
ปลัดฯ ณัฐพล ร่วมแสดงความยินดีวันสถาปนากรมอุตสาหกรรมพื้นฐานและการเหมืองแร่ ครบรอบ 20 ปี
ปลัดฯ ณัฐพล ร่วมแสดงความยินดีวันสถาปนากรมอุตสาหกรรมพื้นฐานและการเหมืองแร่ ครบรอบ 20 ปี
วันนี้ (4 ตุลาคม 2565) นายณัฐพล รังสิตพล ปลัดกระทรวงอุตสาหกรรม ร่วมแสดงความยินดีเนื่องในวันคล้ายวันสถาปนากรมอุตสาหกรรมพื้นฐานและการเหมืองแร่ ครบรอบ 20 ปี และร่วมพิธีมอบรางวัลภาพถ่าย "เหมืองสวยทั่วไทย" ประจําปี พ.ศ.2565 โดยมีนางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายสมพล โนดไธสง นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม ร่วมงาน และมีนายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ ให้การต้อนรับ ณ บริเวณห้องโถง ชั้น 1 กรมอุตสาหกรรมพื้นฐานและการเหมืองแร่
รัฐบาลไทย-ข่าวทำเนียบรัฐบาล-ไกล่เกลี่ยหนี้ กยศ.  8 – 11 ก.ย. 65 ที่อิมแพ็ค เมืองทองธานี
วันอังคารที่ 6 กันยายน 2565
ไกล่เกลี่ยหนี้ กยศ.  8 – 11 ก.ย. 65 ที่อิมแพ็ค เมืองทองธานี
กองทุนเงินให้กู้ยืมเพื่อการศึกษา (กยศ.) ร่วมจัดมหกรรมไกล่เกลี่ยหนี้สินครัวเรือนและหนี้ SMEs ระหว่างวันที่ 8–11 ก.ย.2565 ณ อิมแพ็ค เอ็กซิบิชั่น ฮอลล์ 5 เมืองทองธานี จ.นนทบุรี เ
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือนและหนี้ SMEs ระหว่างวันที่ 8 – 11 กันยายน 2565 ณ อิมแพ็ค เอ็กซิบิชั่น ฮอลล์ 5 เมืองทองธานี จังหวัดนนทบุรี ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้อง ซึ่งผู้กู้ยืมที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือนและหนี้ SMEs ระหว่างวันที่ 8 – 11 กันยายน 2565 ณ อิมแพ็ค เอ็กซิบิชั่น ฮอลล์ 5 เมืองทองธานี จังหวัดนนทบุรี โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้ เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้กู้ยืมเงินบางส่วนขาดรายได้และผิดนัดชําระหนี้ จนนําไปสู่การฟ้องร้องดําเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืม เข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิก การค้ําประกันของผู้ค้ําประกัน เมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-ไทยลุ้นเหรียญรางวัลการแข่งขัน WorldSkills ครั้งที่ 46
วันอาทิตย์ที่ 11 กันยายน 2565
ไทยลุ้นเหรียญรางวัลการแข่งขัน WorldSkills ครั้งที่ 46
รมว.แรงงาน นายสุชาติ ชมกลิ่น ส่งกําลังใจเชียร์ตัวแทนเยาวชนไทย แข่งขันในสนามแรก กรุงเบิร์น สมาพันธรัฐสวิส สาขาการออกแบบโมเดล
รัฐบาลไทย-ข่าวทำเนียบรัฐบาล-สธ. ร่วมซ้อมแผนบริหารสถานการณ์ฉุกเฉิน เหตุการณ์จำลองเรือบรรทุกน้ำมันชนเรือนักท่องเที่ยว
วันพฤหัสบดีที่ 1 กันยายน 2565
สธ. ร่วมซ้อมแผนบริหารสถานการณ์ฉุกเฉิน เหตุการณ์จําลองเรือบรรทุกน้ํามันชนเรือนักท่องเที่ยว
รัฐมนตรีช่วยว่าการกระทรวงสาธารณสุข ร่วมติดตามการซ้อมแผนบริหารสถานการณ์ฉุกเฉินบรรเทาสาธารณภัยแบบบูรณาการ สามารถรับมือและบริหารสถานการณ์ฉุกเฉินสาธารณภัยทุกประเภท ทุกขนาด ตลอดจนดูแลรักษาส่งต่อได้อย่างถูกต้อง
รัฐมนตรีช่วยว่าการกระทรวงสาธารณสุข ร่วมติดตามการซ้อมแผนบริหารสถานการณ์ฉุกเฉินบรรเทาสาธารณภัยแบบบูรณาการ สามารถรับมือและบริหารสถานการณ์ฉุกเฉินสาธารณภัยทุกประเภท ทุกขนาด ตลอดจนดูแลรักษาส่งต่อได้อย่างถูกต้อง ช่วยผู้ประสบเหตุพ้นอันตราย ลดการพิการและการเสียชีวิต
วันนี้ (1 กันยายน 2565) ที่หาดแม่รําพึง จ.ระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย เรืออากาศเอก นายแพทย์อัจฉริยะ แพงมา เลขาธิการสถาบันการแพทย์ฉุกเฉินแห่งชาติ นาวาเอก นาวี กุลอารีมิตร ผู้อํานวยการกองยุทธการ กองทัพเรือภาคที่ 1 นายชานุ เตชธัญญานนท์ หัวหน้าอุทยานเขาแหลมหญ้า หมู่เกาะเสม็ด ผู้บริหารกระทรวงสาธารณสุข ติดตามการซ้อมแผนบริหารสถานการณ์ฉุกเฉินบรรเทาสาธารณภัย เหตุการณ์จําลองเรือบรรทุกน้ํามันชนเรือนักท่องเที่ยว โดยมีหน่วยงานที่เกี่ยวข้อง อาทิ สํานักงานป้องกันและบรรเทาสาธารณภัย จังหวัดระยอง องค์การบริหารส่วนจังหวัดระยอง และภาคเอกชน เข้าร่วม
ดร.สาธิตกล่าวว่า จังหวัดระยองเป็นหนึ่งในจังหวัดพื้นที่ระเบียงเศรษฐกิจภาคะวันออก (EEC) ที่มีนักลงทุนเดินทางเข้ามาเป็นจํานวนมาก ซึ่งการพัฒนาระบบบัญชาการเหตุการณ์ในสถานการณ์ฉุกเฉิน (ICS) ที่เป็นระบบการสั่งการ ควบคุม และประสานความร่วมมือของแต่ละหน่วยงาน ในการบริหารสถานการณ์ฉุกเฉินสาธารณภัยทุกประเภท ทุกขนาด ตั้งแต่ขนาดเล็กไปจนถึงขนาดใหญ่รุนแรง เช่น เหตุการณ์เพลิงไหม้ ภัยธรรมชาติ สารเคมี เป็นต้นถือเป็นการเตรียมความพร้อมรองรับหากเกิดสถานการณ์ฉุกเฉินขึ้น และเป็นปัจจัยสําคัญที่จะช่วยสร้างความเชื่อมั่นในเรื่องความพร้อมด้านการสาธารณสุขและการบริการภาครัฐ ทําให้เกิดการลงทุนสร้างรายได้ตามมา โดยการฝึกซ้อมแผนฯ ครั้งนี้ มีการรวบรวมสรรพกําลังจากทุกหน่วยงานที่เกี่ยวข้อง ทั้งภาครัฐ เอกชน จัดตั้งศูนย์ EOC แบบบูรณาการทุกภาคส่วน ทําให้การแก้ไขปัญหามีความชัดเจนและเป็นไปในทิศทางเดียวกัน ปลอดภัยทั้งผู้ปฏิบัติงานและผู้ที่ประสบเหตุสาธารณภัย และยังสามารถบริหารจัดการภาวะภัยพิบัติได้อย่างรวดเร็วและมีประสิทธิภาพ ช่วยปกป้องชีวิต ทรัพย์สินและสิ่งแวดล้อม ลดการบาดเจ็บ การพิการและการเสียชีวิตได้มาก
ดร.สาธิตกล่าวต่อว่า ในส่วนของกระทรวงสาธารณสุข ได้ใช้องค์ความรู้ด้านการแพทย์ฉุกเฉินในการช่วยบรรเทาสาธารณภัย อาทิ การจัดตั้งโรงพยาบาลสนาม ซึ่งการฝึกซ้อมครั้งนี้ได้รับความร่วมมือจากโรงพยาบาลระยอง โรงพยาบาลเฉลิมพระเกียรติ สมเด็จพระเทพรัตนราชสุดา ฯ สยามบรมราชกุมารี ระยอง จัดทีมMini MERT ร่วมคัดกรองผู้ประสบเหตุให้ได้รับการรักษาตามระดับอาการ สามารถออกปฏิบัติหน้าที่ได้ภายใน 30 นาทีที่ได้รับการร้องขอ, การประสานงานร่วมกับศูนย์พิษวิทยาและชีวเคมี อนามัยสิ่งแวดล้อม, การส่งต่อรักษา เป็นต้น ซึ่งจะส่งผลให้บุคลากรเกิดความชํานาญ สามารถบริหารจัดการได้อย่างมีประสิทธิภาพเมื่อเกิดสถานการณ์จริง
************************************** 1 กันยายน 2565
รัฐบาลไทย-ข่าวทำเนียบรัฐบาล-โฆษกรัฐบาลแจ้งประชาชน ติดตาม “คนละครึ่ง เฟส 5” รอบเก็บตก 3.07 ล้านสิทธิ บัตรสวัสดิการแห่งรัฐลงทะเบียนแล้ว 13,111,355 ราย ยอดใช้จ่ายโครงการรักษาระดับการบริโภคภายในประเทศสะสม
วันศุกร์ที่ 16 กันยายน 2565
โฆษกรัฐบาลแจ้งประชาชน ติดตาม “คนละครึ่ง เฟส 5” รอบเก็บตก 3.07 ล้านสิทธิ บัตรสวัสดิการแห่งรัฐลงทะเบียนแล้ว 13,111,355 ราย ยอดใช้จ่ายโครงการรักษาระดับการบริโภคภายในประเทศสะสม
โฆษกรัฐบาลแจ้งประชาชน ติดตาม “คนละครึ่ง เฟส 5” รอบเก็บตก 3.07 ล้านสิทธิ บัตรสวัสดิการแห่งรัฐลงทะเบียนแล้ว 13,111,355 ราย ยอดใช้จ่ายโครงการรักษาระดับการบริโภคภายในประเทศสะสมแล้ว 23,934.5 ล้านบาท
วันที่ 16 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่ากระทรวงการคลังจะมีการพิจารณานําสิทธิประมาณ 3.07 ล้านสิทธิ ที่ผู้ที่ได้รับสิทธิโครงการ “คนละครึ่ง เฟส 5” แต่ไม่ได้ใช้จ่ายครั้งแรกภายในระยะเวลาที่กําหนด กลับมาเปิดโอกาสให้มีการลงทะเบียนอีกรอบ จึงขอเชิญชวนประชาชนที่สนใจจะเข้าร่วมโครงการ ฯ ขอให้ติดตามข่าวสารจากรัฐบาล เพื่อจะได้สมัครเข้าร่วมโครงการ ฯ ได้อีกครั้งหนึ่ง
นายอนุชา ฯ กล่าวต่อไปว่า ยอดรวมการใช้จ่ายภาครัฐและประชาชน ภายใต้ “มาตรการรักษาระดับการบริโภคภายในประเทศ ปี 2565” ข้อมูล ณ วันพฤหัสบดีที่ 15 กันยายน 2565 เวลา 23.00 น. มีผู้ใช้สิทธิ สะสมรวม 36.43 ล้านคน ยอดใช้จ่าย สะสม รวม 23,934.5 ล้านบาท แบ่งเป็น
1. โครงการคนละครึ่ง ระยะที่ 5
มีผู้ใช้สิทธิสะสม 23.40 ล้านคน ยอดใช้จ่ายสะสม 21,338.0 ล้านบาท แบ่งเป็นส่วนที่ประชาชนจ่ายสะสม 10,817.0 ล้านบาท และรัฐร่วมจ่ายสะสม 10,521.0 ล้านบาท
2. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5
มีผู้ใช้สิทธิสะสม 12.15 ล้านคน ยอดใช้จ่ายสะสม 2,422.5 ล้านบาท
3. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 มีผู้ใช้สิทธิสะสม 874,638 คน ยอดใช้จ่ายสะสม 174.0 ล้านบาท
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ยังกล่าวว่า สถานะการลงทะเบียนโครงการลงทะเบียนเพื่อสวัสดิการแห่งรัฐ ปี 2565 (15 กันยายน 2565 ณ เวลา 15.00 น.) มีประชาชนลงทะเบียนแล้วทั้งสิ้น 13,111,355 ราย โดยเป็นการลงทะเบียนผ่านเว็บไซต์ 8,373,969 ราย ผ่านหน่วยงานรับลงทะเบียน 4,737,386 ราย ซึ่งยังคงเปิดให้ประชาชนที่คุณสมบัติและสนใจเข้าร่วมโครงการ ฯ จนถึง 19 ตุลาคม 2565
รัฐบาลไทย-ข่าวทำเนียบรัฐบาล-รัฐบาลเชิญชวนประชาชน 7 กลุ่มเสี่ยง เข้ารับการฉีดวัคซีนไข้หวัดใหญ่ ช่วยลดอาการหนักและเสียชีวิตเมื่อติดเชื้อ คงยังจำเป็นต้องสวมหน้ากากอนามัย เพื่อช่วยป้องกันทั้งโควิด-19
วันอาทิตย์ที่ 18 กันยายน 2565
รัฐบาลเชิญชวนประชาชน 7 กลุ่มเสี่ยง เข้ารับการฉีดวัคซีนไข้หวัดใหญ่ ช่วยลดอาการหนักและเสียชีวิตเมื่อติดเชื้อ คงยังจําเป็นต้องสวมหน้ากากอนามัย เพื่อช่วยป้องกันทั้งโควิด-19
รัฐบาลเชิญชวนประชาชน 7 กลุ่มเสี่ยง เข้ารับการฉีดวัคซีนไข้หวัดใหญ่ ช่วยลดอาการหนักและเสียชีวิตเมื่อติดเชื้อ คงยังจําเป็นต้องสวมหน้ากากอนามัย เพื่อช่วยป้องกันทั้งโควิด-19 และไข้หวัดใหญ่
วันที่ 18 กันยายน 2565นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลห่วงใยประชาชนในข่าย 7 กลุ่มเสี่ยง เนื่องจากในช่วงนี้ พบการระบาดของโรคไข้หวัดใหญ่มากขึ้น ซึ่งปกติช่วงฤดูฝนจะเป็นช่วงของการแพร่ระบาดตามฤดูกาลของโรคไข้หวัดใหญ่อยู่แล้ว อีกทั้งยังเป็นช่วงที่มีการผ่อนคลายมาตรการป้องกันโรคโควิด-19 ซึ่งอาจทําให้ประชาชนลดความเคร่งครัดในการปฏิบัติตามมาตรการป้องกันโควิดลง โดยเฉพาะการไม่สวมหน้ากากอนามัย เมื่อต้องมีการเข้าร่วมกิจกรรมที่มีคนรวมตัวกัน อาทิ งานเลี้ยงสังสรรค์ รับประทานอาหาร ดื่มเครื่องดื่มแอลกอฮอล์ร่วมกัน จึงทําให้มีโอกาสที่โรคติดต่อทางเดินหายใจอย่างโรคไข้หวัดใหญ่จะระบาดเพิ่มขึ้นได้ รัฐบาลจึงขอเชิญชวนประชาชน 7 กลุ่มเสี่ยง เข้ารับการฉีดวัคซีนไข้หวัดใหญ่
ทั้งนี้ ประชาชน 7 กลุ่มเสี่ยง ได้แก่ 1. หญิงตั้งครรภ์ อายุครรภ์ 4 เดือนขึ้นไป (ให้บริการตลอดทั้งปี) 2. เด็กอายุ 6 เดือน ถึง 2 ปีทุกคน 3. ผู้มีโรคเรื้อรัง (ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ระหว่างการได้รับเคมีบําบัด และเบาหวาน) 4. บุคคลที่มีอายุ 65 ปีขึ้นไป 5. โรคธาลัสซีเมียและผู้ที่มีภูมิคุ้มกันบกพร่อง (รวมผู้ติดเชื้อ HIV ที่มีอาการ) 6. โรคอ้วน (น้ําหนักมากกว่า 100 กิโลกรัม หรือ BMI มากกว่า 35 กิโลกรัมต่อตารางเมตร) และ 7. ผู้พิการทางสมองที่ช่วยเหลือตนเองไม่ได้
ด้วยความห่วงใย รัฐบาลจึงขอให้ประชาชนที่อยู่ในกลุ่มเสี่ยงนี้ รีบเข้ารับการฉีดวัคซีนไข้หวัดใหญ่ได้ที่สถานพยาบาลในระบบหลักประกันสุขภาพแห่งชาติทุกแห่ง ได้แก่ โรงพยาบาลรัฐทุกแห่ง โรงพยาบาลส่งเสริมสุขภาพตําบล ศูนย์บริการสาธารณสุขในพื้นที่ กทม. คลินิกเอกชนและโรงพยาบาลเอกชนที่เข้าร่วม ทั้งนี้ รัฐบาลโดยกรมควบคุมโรคร่วมกับสํานักงานหลักประกันสุขภาพแห่งชาติ (สปสช.) ได้ดําเนินการฉีดวัคซีนป้องกันโรคไข้หวัดใหญ่ตามฤดูกาลประจําปี 2565 ให้กับประชาชน 7 กลุ่มเสี่ยง โดยทุกสิทธิได้รับการรักษาฟรี ตั้งแต่วันที่ 1 พฤษภาคม - 31 สิงหาคม 2565 ที่ผ่านมา และได้มีการขยายเวลาบริการฉีดวัคซีนฯ เพิ่มเติมออกไปจนถึง 30 กันยายน 2565 เพื่อให้ประชาชนใน 7 กลุ่มเสี่ยงที่ยังไม่ได้รับบริการฉีดวัคซีนฯ สามารถเข้าถึงบริการวัคซีนฯ และได้รับการดูแลอย่างครอบคลุมและทั่วถึง เพื่อช่วยลดอาการหนักและเสียชีวิตในกลุ่มเสี่ยงที่จะเกิดขึ้นได้ และมีความปลอดภัยจากโรคไข้หวัดใหญ่
“แม้ประชาชนกลุ่มเสี่ยงที่ได้รับการฉีดวัคซีนไข้หวัดใหญ่แล้วก็ตาม รัฐบาลก็ยังคงขอให้ปฏิบัติตามมาตรการป้องกันตนเองอย่างเคร่งครัด โดยการสวมหน้ากากอนามัยอยู่เสมอโดยเฉพาะเมื่อต้องออกจากบ้าน หรือเข้าร่วมกิจกรรมที่มีการรวมกลุ่มคน เพื่อช่วยป้องกันได้ทั้งโรคโควิด-19 และโรคไข้หวัดใหญ่ด้วย” นายอนุชากล่าว
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตร ประชุมคณะอนุฯ นโยบายแนวทางและมาตรการการบริหารจัดการที่ดินและทรัพยากรดิน เห็นชอบร่างหลักเกณฑ์การจำแนกประเภทที่ดินตามผลการจำแนกการใช้ประโยชน์ที่ดิน
วันศุกร์ที่ 2 กันยายน 2565
รองนายกฯ พล.อ.ประวิตร ประชุมคณะอนุฯ นโยบายแนวทางและมาตรการการบริหารจัดการที่ดินและทรัพยากรดิน เห็นชอบร่างหลักเกณฑ์การจําแนกประเภทที่ดินตามผลการจําแนกการใช้ประโยชน์ที่ดิน
รองนายกฯ พล.อ.ประวิตร ประชุมคณะอนุฯ นโยบายแนวทางและมาตรการการบริหารจัดการที่ดินและทรัพยากรดิน เห็นชอบร่างหลักเกณฑ์การจําแนกประเภทที่ดินตามผลการจําแนกการใช้ประโยชน์ที่ดินพร้อมเห็นชอบการแก้ไขปัญหาการอยู่อาศัยทํากินในพื้นที่ป่าไม้ถาวร
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (2 กันยายน 2565) เวลา 09.30 น. ณ ห้องแกรนด์บอลรูม โรงแรมรามาการ์เดนส์ ถนนวิภาวดีรังสิต เขตหลักสี่ กรุงเทพฯ พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะอนุกรรมการนโยบาย แนวทางและมาตรการการบริหารจัดการที่ดินและทรัพยากรดิน ครั้งที่ 2/2565 โดยมีหน่วยงานที่เกี่ยวข้องกับการบริหารจัดการที่ดินและทรัพยากรดิน เข้าร่วมประชุม
สําหรับการประชุมในครั้งนี้ ที่ประชุมได้ร่วมกันพิจารณาและมีมติเห็นชอบจํานวน 3 เรื่อง ประกอบด้วย
1. เห็นชอบร่างหลักเกณฑ์การจําแนกประเภทที่ดินตามผลการจําแนกการใช้ประโยชน์ที่ดิน ซึ่งจําแนกการใช้ประโยชน์ที่ดินเป็น 1) พื้นที่ป่าไม้ 2) พื้นที่ป่าชายเลน 3) พื้นที่เกษตรกรรม และ 4) พื้นที่ชุมชน
2. เห็นชอบการแก้ไขปัญหาการอยู่อาศัยทํากินในพื้นที่ป่าไม้ถาวร และให้กรมป่าไม้ดําเนินการกําหนดพื้นที่เป้าหมายการจัดที่ดินทํากินให้ชุมชนในพื้นที่ป่าไม้ถาวร โดยพิจารณาถึงพื้นที่ป่าไม้ถาวรที่ได้จําแนกไปแล้ว และอยู่ระหว่างการดําเนินการตามมติคณะรัฐมนตรี เมื่อวันที่ 22 เมษายน 2540 ของกรมพัฒนาที่ดิน และจัดทํากระบวนการจัดที่ดินทํากินให้ชุมชนในพื้นที่ป่าไม้ถาวร เสนอต่อคณะอนุกรรมการจัดที่ดิน และเห็นชอบการเสนอเรื่องขอยกเลิกมติคณะรัฐมนตรี เมื่อวันที่ 22 เมษายน 2540 เรื่อง มาตรการและแนวทางแก้ไขปัญหาเกี่ยวกับพื้นที่ป่าไม้ในภาพรวมทั้งประเทศ โดยเรื่องที่ราษฎรร้องเรียนให้เพิกถอนเขตป่าไม้ถาวรตามมติคณะรัฐมนตรี ซึ่งผู้ว่าราชการจังหวัดหรือสถานีพัฒนาที่ดินจังหวัดได้รับเรื่องไว้แล้ว รวมถึงเรื่องที่เกี่ยวข้องที่อยู่ระหว่างดําเนินการตามมติคณะรัฐมนตรี เมื่อวันที่ 22 เมษายน 2540 ให้กรมพัฒนาที่ดินดําเนินการต่อไปให้แล้วเสร็จ จนกว่าคณะรัฐมนตรีจะมีมติยกเลิกหรือมีข้อสั่งการเปลี่ยนแปลงไปเป็นอย่างอื่น ทั้งนี้ ให้ฝ่ายเลขานุการฯ ส่งเรื่องให้คณะอนุกรรมการกลั่นกรองกฎหมายการบริหารจัดการที่ดินและทรัพยากรดินพิจารณา ก่อนเสนอคณะกรรมการนโยบายที่ดินแห่งชาติต่อไป
3. เห็นชอบร่างแผนปฏิบัติการด้านการบริหารจัดการที่ดินและทรัพยากรดินของประเทศ (พ.ศ. 2566 – 2570)
นอกจากนี้ ที่ประชุมยังได้มีมติรับทราบความคืบหน้าการจัดทํานโยบายและแผนการบริหารจัดการที่ดินและทรัพยากรดินของประเทศ (พ.ศ. 2566-2580) ด้วย
รัฐบาลไทย-ข่าวทำเนียบรัฐบาล-ครม. เคาะงบ 912 ลบ. “บริหารน้ำช่วงฤดูฝน ปี 65 - กักเก็บน้ำเพื่อฤดูแล้ง ปี 65/66” พื้นที่รับประโยชน์ 3,542 ไร่ ปชช. ได้ประโยชน์ 542 ครัวเรือน
วันพุธที่ 7 กันยายน 2565
ครม. เคาะงบ 912 ลบ. “บริหารน้ําช่วงฤดูฝน ปี 65 - กักเก็บน้ําเพื่อฤดูแล้ง ปี 65/66” พื้นที่รับประโยชน์ 3,542 ไร่ ปชช. ได้ประโยชน์ 542 ครัวเรือน
.....
ที่ประชุม ครม. (6 ก.ย. 65) อนุมัติงบกลาง 911.7120 ล้านบาท เพื่อเป็นค่าใช้จ่ายในการดําเนินโครงการเพิ่มประสิทธิภาพการบริหารจัดการทรัพยากรน้ําในช่วงฤดูฝน ปี 65 และกักเก็บน้ําเพื่อฤดูแล้ง ปี 65/66 เพิ่มเติม จํานวน 576 โครงการ
.
หน่วยงานที่ได้รับการจัดสรรงบ ได้แก่ กรมชลประทาน 4 โครงการ, กรมทรัพยากรน้ําบาดาล 496 โครงการ, กรมทรัพยากรน้ํา 23 โครงการ, ก.มหาดไทย 53 โครงการ ประกอบด้วย จังหวัด 1 โครงการ, องค์การบริหารส่วนจังหวัด 40 โครงการ, องค์การบริหารส่วนตําบล 11 โครงการ และเทศบาลตําบล 1 โครงการ
.
ทั้งนี้ เมื่อโครงการต่าง ๆ แล้วเสร็จ จะมีพื้นที่ได้รับประโยชน์ 3,542 ไร่ ปชช. ได้รับประโยชน์ 542 ครัวเรือน มีปริมาณน้ําเพิ่มขึ้นราว 3.32 ล้านลูกบาศก์เมตร และช่วยกําจัดผักตบ/วัชพืชน้ําได้ถึง 97,988 ตัน นอกจากนี้ ยังรวมถึงการซ่อมแซม/ปรับปรุงอาคารชลศาสตร์ให้สามารถใช้งานได้ตามวัตถุประสงค์อีก 9 แห่ง
.
อ่านเพิ่มเติม คลิกhttps://www.thaigov.go.th/news/contents/details/58898
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัด สธ.กำชับคณะอนุกรรมการฯ เร่งรัดถ่ายโอน รพ.สต. พร้อมให้ความช่วยเหลือ อบจ.หากมีข้อติดขัด
วันอังคารที่ 18 ตุลาคม 2565
ปลัด สธ.กําชับคณะอนุกรรมการฯ เร่งรัดถ่ายโอน รพ.สต. พร้อมให้ความช่วยเหลือ อบจ.หากมีข้อติดขัด
ปลัดกระทรวงสาธารณสุข เผย 2 สัปดาห์ถ่ายโอน สอน.และ รพ.สต.ได้ 8 จังหวัด 577 แห่ง อีก 41 จังหวัดที่ยังไม่ได้ลงนามถ่ายโอน เนื่องจาก อบจ.ยังไม่มีความชัดเจนเรื่องการจ้าง พกส.และลูกจ้างต่อจากกระทรวงสาธารณสุข กําชับคณะอนุกรรมการฯ เร่งรัดการถ่ายโอน
ปลัดกระทรวงสาธารณสุข เผย 2 สัปดาห์ถ่ายโอน สอน.และ รพ.สต.ได้ 8 จังหวัด 577 แห่ง อีก 41 จังหวัดที่ยังไม่ได้ลงนามถ่ายโอน เนื่องจาก อบจ.ยังไม่มีความชัดเจนเรื่องการจ้าง พกส.และลูกจ้างต่อจากกระทรวงสาธารณสุข กําชับคณะอนุกรรมการฯ เร่งรัดการถ่ายโอน พร้อมให้สสจ.เข้าช่วยเหลือ หาก อบจ.ยังไม่พร้อมหรือมีข้อติดขัด เพื่อให้ไม่เกิดผลกระทบในการบริการประชาชน
วันนี้ (18 ตุลาคม 2565) นพ.โอภาส การย์กวินพงศ์ ปลัดกระทรวงสาธารณสุข กล่าวถึงการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตําบล (รพ.สต.) ให้แก่องค์การบริหารส่วนจังหวัด (อบจ.) 49 แห่ง ซึ่งเริ่มตั้งแต่วันที่ 1 ตุลาคม 2565 ว่า กระทรวงสาธารณสุขมีการเตรียมความพร้อมการส่งมอบทั้งบุคลากรและทรัพย์สินต่างๆ อาทิ ที่ดิน อาคารสถานที่ ครุภัณฑ์ วัสดุอุปกรณ์ และเวชภัณฑ์ต่างๆ ตั้งแต่ก่อนเดือนตุลาคม เพื่อให้สามารถดําเนินการได้ตามระยะเวลาที่กฎหมายกําหนด โดยขณะนี้ผ่านมา 2 สัปดาห์ มีการถ่ายโอนภารกิจ สอน.และ รพ.สต.ไปแล้ว 8 จังหวัด รวม 577 แห่ง คือ ภูเก็ต 12 แห่ง สกลนคร 142 แห่ง นครปฐม 36 แห่ง ศรีสะเกษ 117 แห่ง ระยอง 40 แห่ง ปราจีนบุรี 94 แห่ง เชียงราย 118 แห่ง และนนทบุรี 18 แห่ง จากเป้าหมายทั้งหมด 3,263 แห่ง ซึ่งจากการติดตามยังไม่พบปัญหาในการจัดบริการประชาชน
นพ.โอภาสกล่าวต่อว่า สําหรับอีก 41 จังหวัดที่ยังไม่มีการลงนามถ่ายโอนภารกิจนั้น พบว่ามีปัญหาเรื่องการจ้างงานพนักงานกระทรวง (พกส.) และลูกจ้างชั่วคราวต่อจากกระทรวงสาธารณสุข เนื่องจากกรมส่งเสริมการปกครองส่วนท้องถิ่น ยังไม่ได้ซักซ้อมแนวทางการจ้างงานกลุ่มนี้ ทําให้ อบจ.หลายแห่งยังไม่ชัดเจนในวิธีปฏิบัติ นายแพทย์สาธารณสุขจังหวัดซึ่งได้รับมอบอํานาจไปยังจึงยังไม่ลงนามการถ่ายโอน ทั้งนี้ ได้กําชับให้คณะอนุกรรมการเพื่อรองรับการถ่ายโอนภารกิจฯ ติดตามเร่งรัดความคืบหน้าการถ่ายโอนภารกิจ โดยหาก อบจ. ยังไม่พร้อมหรือมีข้อติดขัดในเรื่องใด ให้สํานักงานสาธารณสุขจังหวัดเข้าไปช่วยแก้ไขปัญหา เพื่อไม่ให้เกิดผลกระทบ ประชาชนยังได้รับบริการตามเดิมและต่อเนื่อง
***************************************** 18 ตุลาคม 2565
รัฐบาลไทย-ข่าวทำเนียบรัฐบาล-รัฐบาลร่วมมือกับสตาร์ทอัพไทย เดินหน้าพัฒนาระบบการศึกษาเปิดตัวโครงการ ‘คลังหน่วยกิตแห่งชาติ’ (National Credit Bank System: NCBS) เชื่อมโยงสอดคล้องยุทธศาสตร์ชาติ 20 ปี
วันเสาร์ที่ 22 ตุลาคม 2565
รัฐบาลร่วมมือกับสตาร์ทอัพไทย เดินหน้าพัฒนาระบบการศึกษาเปิดตัวโครงการ ‘คลังหน่วยกิตแห่งชาติ’ (National Credit Bank System: NCBS) เชื่อมโยงสอดคล้องยุทธศาสตร์ชาติ 20 ปี
รัฐบาลร่วมมือกับสตาร์ทอัพไทย เดินหน้าพัฒนาระบบการศึกษาเปิดตัวโครงการ ‘คลังหน่วยกิตแห่งชาติ’ (National Credit Bank System: NCBS) เชื่อมโยงสอดคล้องยุทธศาสตร์ชาติ 20 ปี
วันนี้ 22 ต.ค. 65 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลร่วมกับสตาร์ทอัพไทย เปิดตัวโครงการ ‘คลังหน่วยกิตแห่งชาติ’ (National Credit Bank System: NCBS) ส่งเสริมการเรียนรู้ตลอดชีวิต (Lifelong Learning) สอดคล้องยุทธศาสตร์ชาติ 20 ปี
นโยบายสําคัญของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ภายใต้ยุทธศาสตร์ชาติ 20 ปี (พ.ศ. 2561 - 2580) คือการพัฒนาและเสริมสร้างศักยภาพทรัพยากรมนุษย์ ที่มุ่งให้ทรัพยากรมนุษย์ในทุกมิติและในทุกช่วงวัย สามารถได้รับการพัฒนาและยกระดับได้เต็มศักยภาพและเหมาะสม เกิดการเรียนรู้ที่ตอบสนองต่อการเปลี่ยนแปลง และเป็นการเรียนรู้ตลอดชีวิต สามารถกํากับการเรียนรู้ที่เหมาะสมกับตนเองได้อย่างต่อเนื่องแม้จะออกจากระบบการศึกษาแล้ว
นางสาวรัชดา กล่าวว่า โครงการนี้เป็นความร่วมมือระหว่าง รัฐบาลโดย กระทรวงการอุดมศึกษา วิทยาศาสตร์ วิจัยและนวัตกรรม (อว.) ร่วมกับบริษัท SkillLane สตาร์ตอัพด้านการเรียนรู้ออนไลน์ของไทย ที่มาเป็นผู้พัฒนาระบบสารสนเทศเชื่อมต่อคลังหน่วยกิตของแต่ละสถาบันเข้าด้วยกัน ซึ่งจะมีการนําร่องกับ 4 มหาวิทยาลัย ได้แก่ มหาวิทยาลัยธรรมศาสตร์ จุฬาลงกรณ์มหาวิทยาลัย มหาวิทยาลัยเชียงใหม่ และมหาวิทยาลัยเทคโนโลยีราชมงคลธัญบุรี โดยคาดว่าภายในอีก 1-2 ปีข้างหน้า มหาวิทยาลัยทั้งรัฐและเอกชนอีกประมาณ 150 แห่ง จะเข้าสู่ระบบคลังหน่วยกิตแห่งชาติ โดยไม่จําเป็นต้องเข้าระบบทุกวิชา
โดยโครงการดังกล่าว จะให้บุคคลในทุกช่วงวัยสามารถเรียนหลักสูตรต่างๆ หรือนําประสบการณ์ทํางาน มาเทียบโอน และสะสมหน่วยกิตไว้ที่คลังหน่วยกิตแห่งชาติ แล้วนําไปขอรับปริญญาบัตรจากสถาบันอุดมศึกษาของไทยได้ โดยจะเริ่มต้นช่วงกลางปี พ.ศ. 2566 นี้ ซึ่งหน่วยกิตที่จะได้รับของแต่ละวิชาที่เรียน หรือการเทียบเคียงหน่วยกิตจากประสบการทํางาน ขึ้นอยู่กับระเบียบและกฎเกณฑ์ของมหาวิทยาลัยนั้นๆ กําหนดด้วย
“รัฐบาลดําเนินโครงการต่างๆ โดยมุ่งเปิดโอกาสให้ทุกคนในสังคมได้สามารถเข้าถึงปัจจัยพื้นฐานอย่างทั่วถึง โดยเฉพาะในด้านการศึกษาที่มุ่งหวังให้สังคมไทยมีวัฒนธรรมการเรียนรู้ตลอดชีวิตอย่างยั่งยืน และโดยเฉพาะอย่างยิ่งที่ในปัจจุบันที่โลกเปลี่ยนแปลงอย่างรวดเร็ว จําเป็นต้องพัฒนาทักษะอย่างต่อเนื่อง ขณะเดียวกันก็ต้องปรับตัวให้สอดคล้องกับความต้องการที่เปลี่ยนไป จึงได้เกิดโครงการนี้ขึ้น เพื่อเปิดโอกาสให้ทุกคนได้เข้าถึงวิชาและหลักสูตรต่างๆ จากหลากหลายแหล่งเรียนรู้” นางสาวรัชดา กล่าว
รัฐบาลไทย-ข่าวทำเนียบรัฐบาล-สธ. เผย “ผู้บาดเจ็บจากเหตุการณ์รุนแรง จ.หนองบัวลำภู” ปลอดภัยทั้งหมด
วันอังคารที่ 11 ตุลาคม 2565
สธ. เผย “ผู้บาดเจ็บจากเหตุการณ์รุนแรง จ.หนองบัวลําภู” ปลอดภัยทั้งหมด
.....
ก.สาธารณสุข ได้แถลงความคืบหน้า (ข้อมูล ณ 10 ต.ค. 65) การดูแลช่วยเหลือผู้บาดเจ็บและผู้ได้รับผลกระทบจากเหตุการณ์รุนแรงใน จ.หนองบัวลําภู พบว่า ผู้บาดเจ็บทุกรายอาการปลอดภัย
.
โดยผู้บาดเจ็บทั้งหมด 10 ราย หายกลับบ้านแล้ว 3 ราย และยังคงรักษาในโรงพยาบาล 7 ราย ทั้งนี้ เด็กเล็กทั้ง 3 รายหลังจากการผ่าตัดพบว่า มีอาการดีขึ้น แต่ยังต้องเฝ้าระวังในห้องไอซียู
.
จากเหตุการณ์ดังกล่าว มีกลุ่มผู้ได้รับผลกระทบโดยตรงและผู้ได้รับผลกระทบทางอ้อม ซึ่งกรมสุขภาพจิตจะดําเนินการวางแผนดูแลเยียวยาจิตใจ 3 ระยะ
.
• ในช่วง 3 วันแรก จะให้การดูแลครอบครัวผู้รับผลกระทบทางตรง 37 ครอบครัวเป็นรายบุคคลให้ครบถ้วนใน 2 สัปดาห์
• ระยะ 2 สัปดาห์เป็นต้นไป จะดูแลต่อเนื่องเกี่ยวกับบาดแผลทางจิตใจ ความเจ็บปวดและความทุกข์ที่อาจจะมีมากขึ้น โดยกระจายทีม MCATT ในพื้นที่ และติดตามเยี่ยมบ้านเชิงรุก
• การดูแลต่อเนื่องถึง 3 เดือนหรือนานกว่านั้น จะเป็นการทําความเข้าใจกับพื้นที่ให้สามารถปรับตัวและร่วมกันดูแล รายที่มีปัญหาจะส่งต่อเพื่อเฝ้าระวังต่อเนื่อง
Cr. กระทรวงสาธารณสุข
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวง รายงานสถานการณ์น้ำท่วมประจำวันที่ 30 กันยายน 2565
วันศุกร์ที่ 30 กันยายน 2565
กรมทางหลวง รายงานสถานการณ์น้ําท่วมประจําวันที่ 30 กันยายน 2565
พบทางหลวงถูกน้ําท่วม 12 จังหวัด การจราจรผ่านไม่ได้ 8 แห่ง พร้อมเร่งช่วยเหลือผู้ประสบภัยและเฝ้าระวังอย่างต่อเนื่อง
กรมทางหลวง (ทล.) กระทรวงคมนาคม โดยฝ่ายประชาสัมพันธ์ ได้ทําการสรุปสถานการณ์อุทกภัยและดินสไลด์บนทางหลวง ผลกระทบจากพายุไต้ฝุ่นโนรู สถานการณ์ประจําวันที่ 30 กันยายน 2565 เวลา 13.30 น. พบทางหลวงถูกน้ําท่วม/ดินสไลด์ ในพื้นที่ 12 จังหวัด ได้แก่ จังหวัดขอนแก่นชัยภูมิ เลย ศรีสะเกษ สุรินทร์ บุรีรัมย์ นครราชสีมา ลพบุรี เพชรบูรณ์ สระบุรี ปราจีนบุรี และ ตาก จํานวน 41 สายทาง 58 แห่ง การจราจรผ่านไม่ได้ 8 แห่ง ดังนี้
1. จังหวัดชัยภูมิ ทางหลวงหมายเลข 2359 แหลมทอง - วังใหญ่ อําเภอภักดีชุมพล ช่วง กม. ที่ 53+500 - 53+600 ระดับน้ํา 100 เซนติเมตร การจราจรไม่สามารถผ่านได้ ให้ใช้เส้นทางเลี่ยงท้องถิ่นแทน
2. จังหวัดศรีสะเกษ ทางหลวงหมายเลข 221 แยกการช่าง - เชิงบันไดเขาพระวิหาร อําเภอกันทรลักษณ์ ช่วง กม. ที่ 58+300 - 62+700 ระดับน้ํา 30 - 50 เซนติเมตร รถเล็กไม่สามารถผ่านได้ ให้ใช้เส้นทางเลี่ยงท้องถิ่นแทน
3. จังหวัดสุรินทร์ ทางหลวงหมายเลข 2077 สังขะ - บัวเชด อ.สังขะ ช่วง กม. ที่ 50+250 - 51+750 ระดับน้ํา 40 ซม. การจราจรไม่สามารถผ่านได้ ให้ใช้เส้นทางเลี่ยงท้องถิ่นแทน
4. จังหวัดนครราชสีมา ทางหลวงหมายเลข 226 หัวทะเล - หนองกระทิง อําเภอจักราช ช่วง กม. ที่ 33+900 - 34+400 ระดับน้ํา 40 เซนติเมตร รถเล็กผ่านไม่ได้ ให้ใช้ทางเลี่ยงทางหลวงหมายเลข 4
5. จังหวัดเพชรบูรณ์ ทางหลวงหมายเลข 2216 โคกมน - กกกะทอน อ.หล่มเก่า ช่วง กม. ที่ 85+650 สะพานห้วยน้ําย่า (สะพานชั่วคราว) ได้รับความเสียหายจากน้ําท่วม การจราจรผ่านไม่ได้ แนะนําใช้ทางเลี่ยงสาย ทช.2012 บ้านตาดกลอย - บ้านหนองยาว มีเจ้าหน้าที่คอยอํานวยความสะดวกด้านการจราจร อยู่ระหว่างเข้าดําเนินการตรวจสอบ
6. จังหวัดเพชรบูรณ์ ทางหลวงหมายเลข 2275 แยกศรีเทพ - ซับบอน อ.วิเชียรบุรี ช่วง กม. ที่ 35+500 - 42+600 ระดับน้ํา 40 - 50 เซนติเมตร การจราจรไม่สามารถผ่านได้
7. จังหวัดเพชรบูรณ์ ทางหลวงหมายเลข 2275 แยกศรีเทพ - ซับบอน อ.วิเชียรบุรี ช่วง กม. ที่ 44+000 - 48+000 ระดับน้ํา 60 เซนติเมตร การจราจรไม่สามารถผ่านได้
8. จังหวัดเพชรบูรณ์ ทางหลวงหมายเลข 2275 แยกศรีเทพ - ซับบอน อ.วิเชียรบุรี ช่วง กม. ที่ 61+000 - 63+000 ระดับน้ํา 60 เซนติเมตร การจราจรไม่สามารถผ่านได้
ทั้งนี้ ขอให้ประชาชนเดินทางด้วยความระมัดระวัง ปฏิบัติตามป้ายเตือนน้ําท่วม ป้ายแนะนํา และคําแนะนําของเจ้าหน้าที่อย่างเคร่งครัด เพื่อความปลอดภัยในการเดินทาง พร้อมช่วยเหลือผู้ประสบภัยและเผ้าระวังสถานการณ์ตลอดเวลา หากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ถวายผ้าพระกฐินพระราชทานกระทรวงคมนาคม ประจำปี 2565
วันศุกร์ที่ 4 พฤศจิกายน 2565
นายศักดิ์สยาม ชิดชอบ รัฐมนตรีว่าการกระทรวงคมนาคม ถวายผ้าพระกฐินพระราชทานกระทรวงคมนาคม ประจําปี 2565
ในวันศุกร์ที่ 4 พฤศจิกายน 2565 เวลา 09.09 น.  ณ วัดชนะสงครามราชวรมหาวิหาร
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีถวายผ้าพระกฐินพระราชทานกระทรวงคมนาคม ประจําปี 2565 ณ วัดชนะสงครามราชวรมหาวิหาร เขตพระนคร กรุงเทพมหานคร ในวันศุกร์ที่ 4 พฤศจิกายน 2565 เวลา 09.09 น. โดยมี นางสุขสมรวย วันทนียกุล เลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม คณะผู้บริหารระดับสูง และหัวหน้าหน่วยงานในสังกัดกระทรวงคมนาคม เข้าร่วมพิธีฯ ซึ่งการถวายผ้าพระกฐินพระราชทานในครั้งนี้ กระทรวงคมนาคม หน่วยงานในสังกัด และประชาชนทั่วไปได้ร่วมบริจาคโดยเสด็จพระราชกุศล เป็นเงินจํานวนทั้งสิ้น 3,148,341.65 บาท
กฐินพระราชทาน เป็นกฐินที่พระบาทสมเด็จพระวชิรเกล้าเจ้าอยู่หัว พระราชทานผ้าพระกฐินและบริวารกฐินซึ่งเป็นของหลวงให้ส่วนราชการ กระทรวง ทบวง กรมต่าง ๆ ตลอดจนคณะบุคคลที่สมควรขอพระราชทานอัญเชิญไปถวายยังพระอารามหลวงต่าง ๆ นอกจากพระอารามหลวงสําคัญ 18 พระอาราม ที่ทรงกําหนดไว้ว่าจะเสด็จพระราชดําเนินด้วยพระองค์เอง หรือจะทรงพระกรุณาโปรดเกล้าฯ ให้พระบรมวงศานุวงศ์หรือองคมนตรี หรือผู้ที่ทรงเห็นสมควรเป็นผู้แทนพระองค์ไปถวาย โดยกระทรวงคมนาคมได้ถวายผ้าพระกฐินพระราชทานอย่างต่อเนื่องเป็นประจําทุกปี เนื่องจากเป็นประเพณีที่พุทธศาสนิกชนได้ยึดถือปฏิบัติสืบต่อกันมาเป็นเวลาช้านาน เพื่อเป็นการอุปถัมภ์พระสงฆ์ที่จําพรรษาครบถ้วนไตรมาสให้ได้รับอานิสงส์ตามพระวินัย และเป็นทุนในการบูรณปฏิสังขรณ์พระอาราม โดยเป็นการรวมพลังแห่งความสามัคคีทั้งทางกาย วาจา และจิตใจในการสร้างบุญกุศล สร้างความสุขของการอยู่ร่วมกันในสังคม รวมทั้งเป็นการจรรโลงและส่งเสริมพระพุทธศาสนาให้มั่นคงดํารงอยู่เจริญวัฒนาสถาพรสืบไป
สําหรับวัดชนะสงครามราชวรมหาวิหาร ตั้งอยู่บริเวณเหนือคลองโรงไหม ริมถนนจักรพงษ์ (สะพานเลี้ยว) เดิมอยู่กลางทุ่งนาจึงเรียกว่า “วัดกลางนา” โดยสมเด็จกรมพระราชวังบวรมหาสุรสิงหนาทได้ทรงสถาปนาวัดนี้ขึ้นใหม่ ต่อมาเมื่อพระบาทสมเด็จพระพุทธยอดฟ้าจุฬาโลกมหาราชเสด็จขึ้นครองราชย์สมบัติ เป็นปฐมบรมกษัตริย์แห่งราชวงศ์จักรี จึงมีพระราชประสงค์ที่จะสร้างสิ่งก่อสร้างให้คล้ายคลึงกับกรุงศรีอยุธยามากที่สุด จึงได้ทรงปฏิสังขรณ์วัดที่ตั้งอยู่ใกล้พระบรมมหาราชวังและเปลี่ยนชื่อใหม่ให้เหมาะสม โดยทรงโปรดเกล้าฯ ให้เปลี่ยนชื่อวัดกลางนา เป็น “วัดตองปุ” และให้เป็นวัดพระสงฆ์ฝ่ายรามัญเช่นเดียวกับวัดตองปุที่กรุงศรีอยุธยา เพื่อเทิดเกียรติให้กับทหารชาวรามัญในกองทัพสมเด็จพระบวรราชเจ้ามหาสุรสิงหนาท ซึ่งเป็นกําลังสําคัญในการต่อสู้กับพม่าในสงครามเก้าทัพ เมื่อ พ.ศ. 2328 สงครามที่ท่าดินแดงและสามสบ เมื่อ พ.ศ. 2329 และสงครามที่นครลําปางป่าซาง เมื่อ พ.ศ. 2330 ทั้งนี้ สมเด็จพระบวรราชเจ้ามหาสุรสิงหนาทได้ทรงบูรณปฏิสังขรณ์วัดตองปุแล้วถวายเป็นพระอารามหลวง ซึ่งทรงโปรดเกล้าฯ พระราชทานนามใหม่ว่า “วัดชนะสงคราม” เพื่อเป็นอนุสรณ์ ที่สมเด็จพระบวรราชเจ้ามหาสุรสิงหนาท ทรงมีชัยชนะต่อพม่าในการรบทั้ง 3 ครั้ง
รัฐบาลไทย-ข่าวทำเนียบรัฐบาล-รัฐบาลคาดปี 2566 จะมีรายได้จากการท่องเที่ยวสูงสุดรวม 2.38 ล้านล้านบาท กลับมามีบทบาทสำคัญในการขับเคลื่อนเศรษฐกิจไทย
วันจันทร์ที่ 19 กันยายน 2565
รัฐบาลคาดปี 2566 จะมีรายได้จากการท่องเที่ยวสูงสุดรวม 2.38 ล้านล้านบาท กลับมามีบทบาทสําคัญในการขับเคลื่อนเศรษฐกิจไทย
รัฐบาลคาดปี 2566 จะมีรายได้จากการท่องเที่ยวสูงสุดรวม 2.38 ล้านล้านบาท กลับมามีบทบาทสําคัญในการขับเคลื่อนเศรษฐกิจไทย
วันนี้ (วันที่ 19 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลวางเป้าหมายสนับสนุนการท่องเที่ยว โดยให้ภาพรวมปี 2566 การท่องเที่ยวของไทยกลับมาอยู่ในสัดส่วนเป็น 80% ของปี 2562 (ก่อนสถานการณ์โควิด-19) โดยคาดว่าจะมีรายได้จากการท่องเที่ยวรวมทั้งสิ้น 1.73 ล้านล้านบาท แบ่งเป็นรายได้จากต่างประเทศ 970,000 ล้านบาท และรายได้หมุนเวียนจากตลาดคนไทย 760,000 ล้านบาท และเชื่อว่าหากเป็นไปตามสถานการณ์ท่องเที่ยวที่เอื้ออํานวยในทุกด้าน (Best Case Scenario) คาดว่าจะมีรายได้รวม 2.38 ล้านล้านบาท แบ่งเป็นรายได้จากตลาดต่างประเทศ 1.5 ล้านล้านบาท และตลาดในประเทศ 880,000 ล้านบาท
โฆษกประจําสํานักนายกรัฐมนตรี กล่าวเพิ่มเติมว่า รัฐบาลยินดีที่สายการบินมีการปรับแผนและการดําเนินธุรกิจให้เหมาะสมและสอดคล้องกับปริมาณนักท่องเที่ยว ซึ่งจะเพิ่มปริมาณมากขึ้นในฤดูการท่องเที่ยวในไตรมาส 4 จนถึงต้นปีหน้า หรือช่วง High Season โดยจากข้อมูลของการท่องเที่ยวแห่งประเทศไทย (ททท.) พบว่า การท่องเที่ยวไทยจะฟื้นตัวต่อเนื่อง โดยประเมินว่าไตรมาส 4 ในเดือน ตุลาคม - ธันวาคม จะมีนักท่องเที่ยวจํานวน 1.5 ล้านคนต่อเดือน ซึ่ง ททท. จะจับมือกับสายการบินพันธมิตรผลักดันการท่องเที่ยวช่วง High Season ผ่านการส่งเสริมการขายและการตลาดอย่างต่อเนื่อง สะท้อนบรรยากาศการเดินทางท่องเที่ยวที่กลับมาคึกคักหลังนโยบายเปิดประเทศเต็มรูปแบบ
“ภายหลังรัฐบาลผ่อนคลายเงื่อนไขการเดินทางเข้าประเทศไทยของชาวต่างชาติ และเปิดประเทศเต็มรูปแบบ ส่งผลดีต่อภาคการท่องเที่ยวของไทยอย่างต่อเนื่อง ทําให้ตั้งแต่ต้นปี 2565 จนถึงเดือนกันยายน มีนักท่องเที่ยวต่างชาติเดินทางเข้าไทยกว่า 5 ล้านคนแล้ว ซึ่งเฉพาะในเดือนกันยายนจะมีนักท่องเที่ยวจํานวนมากกว่า 1 ล้านคน และคาดว่าจนถึงสิ้นปี 2565 จะมีนักท่องเที่ยวต่างชาติเดินทางเข้ามาได้ตามเป้าหมายที่ 10 ล้านคน หรือมากกว่านั้น ดังนั้น การเตรียมความพร้อมการรองรับการท่องเที่ยวที่ฟื้นตัวขึ้นเป็นองค์ประกอบที่สําคัญที่ทุกภาคส่วนต้องร่วมมือกัน ซึ่งตลอดระยะเวลาที่ผ่านมาในช่วงของสถานการณ์โควิด-19 รัฐบาลได้ร่วมกับผู้ประกอบการด้านการท่องเที่ยวทั้งภาครัฐและเอกชน ร่วมกันหารือแนวทางการฟื้นฟูการท่องเที่ยวของไทยอย่างต่อเนื่อง ทั้งในด้านการท่องเที่ยวเชิงสุขภาพ การท่องเที่ยวเชิงธรรมชาติและเป็นมิตรต่อสิ่งแวดล้อม และอื่น ๆ รวมถึงการส่งเสริมให้มีนักท่องเที่ยวคุณภาพให้เข้ามามากขึ้น แทนการเน้นในเรื่องของจํานวนปริมาณนักท่องเที่ยวแต่เพียงอย่างเดียวเท่านั้น เพื่อให้ภาคการท่องเที่ยวกลับมามีบทบาทสําคัญในการขับเคลื่อนเศรษฐกิจของไทย” นายอนุชาฯ กล่าว